b'\n_START_ARTICLE_\nBoeing X-45\n_START_PARAGRAPH_\nBoeing X-45 on miehitt\xc3\xa4m\xc3\xa4tt\xc3\xb6m\xc3\xa4n taistelukoneen prototyyppi, jonka ensilento tehtiin vuonna 2002. Koneen kehitti Boeing Phantom Works ja konetta valmistaa Boeing Integrated Defense Systems. Kone ei ole sarjatuotannossa viel\xc3\xa4 vuonna 2010.\n_START_SECTION_\nKehitysty\xc3\xb6\n_START_PARAGRAPH_\nKoneen suunnittelun pohjana on aiempi Boeing Bird of Prey -projekti, jota toteutti Boeingiin 1990-luvulla fuusioitu McDonnell Douglas._NEWLINE_X-45-koneesta on kolme kehitysversiota: alkuper\xc3\xa4inen X-45A, t\xc3\xa4t\xc3\xa4 suurempi versio X-45B ja B-versiosta kehitelty h\xc3\xa4iveversio X-45C. Kone muistuttaa ulkoasultaan hieman B-2 Spirit -pommikonetta, mutta on kooltaan pienempi._NEWLINE_X-45A-koneella on tehnyt koelentoja vuodesta 2002 l\xc3\xa4htien kauko-ohjattuna kuin koneen autonomista ohjausj\xc3\xa4rjestelm\xc3\xa4\xc3\xa4 k\xc3\xa4ytt\xc3\xa4en._NEWLINE_Ensilento koneen C-versiolla piti tehd\xc3\xa4 2006\xe2\x80\x932007. Boeing toivoo, ett\xc3\xa4 vuoteen 2010 menness\xc3\xa4 heill\xc3\xa4 on ratkaisu X-45-koneiden ilmatankkaukseen, jolloin kone olisi toimintakykyinen pitkill\xc3\xa4 matkalla, joilla haittana on koneen matala lentonopeus, noin 900\xc2\xa0km/h._NEWLINE_Yhdysvaltain ilmavoimat ilmoitti maaliskuussa 2006 hylk\xc3\xa4\xc3\xa4v\xc3\xa4ns\xc3\xa4 X-45-projektin. Boeing jatkaa kuitenkin kehitysty\xc3\xb6t\xc3\xa4 toiveena saada konetyyppi myyty\xc3\xa4 Yhdysvaltain laivastolle.'